郭佳镇，字重明，直隶广平府邯郸县人，明朝政治人物。同进士出身。父郭宗贤，字桢甫，举人，历知文水县、延津县，擢监察御史，迁临巩兵备副使，改云南水利道，晋太仆寺少卿致仕。万历二十六年（1598年）戊戌科进士，授知确山县，调寿光县，锄强扶弱，恩威兼济。擢户部主事，司榷河西务，蠲额外羡金数千两。督储辽饷，较准平衡，洞革夙弊，额数毫无所歉。升开原道，调武德道，催督漕运，严饬海防。时福王之国，河驿骚扰，佳镇不避斧钺，一切冗费尽裁，官民称便。后请告归。